Okosa beslis vandag oor DA-advertensieSkermskoot uit die advertensie Die Onafhanklike Kommunikasie-owerheid van Suid-Afrika (Okosa) het Maandag aangedui hy gaan Maandag beslis oor ŉ klagte wat die Demokratiese Alliansie (DA) ingedien het nadat die SAUK hulle verkiesingsadvertensie onttrek het. Paseka Maleka, ŉ woordvoerder van Okosa, het bevestig dat die beslissing voor die einde van die dag verwag kan word. Maleka het gesê die DA het die klag Saterdag ingedien, en die SAUK het Sondagaand daarop reageer. Die uitsaaier het aan die DA gesê die advertensie is onttrek omdat dit glo geweld aanhits. Mmusi Maimane, die DA se woordvoerder en premierskandidaat vir Gauteng, staan in die advertensie voor ŉ spieël en praat oor die huidige stand van die land. Klik hier om die advertensie te sien. Die SAUK se waarnemende hoof uitvoerende beampte, Tian Olivier, het in ŉ brief aan die DA bevestig dat hy nie meer die advertensie op die televisie of oor die radio gaan uitsaai nie. Die SAUK het aan die DA gesê die party kan ŉ gewysigde weergawe indien. – SAPA Lees ook: SAUK-base bang om hul werk te verloor, sê DA DA mag gewysigde advertensie indien SAUK onttrek DA se TV-advertensie DA kap ANC met nuwe advertensie